
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3
Posl.br. 14 St-871/2016-3



U   I M E   R E P U B L I K E   H R V A T S K E
R J E Š E N J E


		Trgovački sud u Rijeci, po stečajnom sucu Veri Jelenović, postupajući po prijedlogu predlagatelja Čedo Drakulić, Korenica, Vranovača 58, OIB: 62114433205, radi pokretanja stečajnog postupka nad dužnikom G. P. PORAT 18 društvo s ograničenom odgovornošću za građenje, trgovinu i usluge Kastav (Grad Kastav), Rubeši 137/1, OIB: 83946298514, dana 10. svibnja 2016. godine 

r i j e š i o  j e

		Odbacuje se kao nedopušten prijedlog Čede Drakulića, Korenica, Vranovača 58, OIB: 62114433205 od 5. travnja 2016. godine za otvaranje stečajnog postupka nad dužnikom G. P. PORAT 18 društvo s ograničenom odgovornošću za građenje, trgovinu i usluge Kastav (Grad Kastav), Rubeši 137/1, OIB: 83946298514. 


Obrazloženje

		Dana 5. travnja 2016. godine zaprimljen je pred ovim sudom prijedlog predlagatelja Čedo Drakulić, Korenica, Vranovača 58, OIB: 62114433205 za otvaranje stečajnog postupka nad  dužnikom G. P. PORAT 18 društvo s ograničenom odgovornošću za građenje, trgovinu i usluge Kastav (Grad Kastav), Rubeši 137/1, OIB: 83946298514.
		Dana 1. rujna 2015. godine na snagu je stupio Stečajni zakon (objavljen u NN 71/15) prema čijoj odredbi članka 13. se podnesci u predstečajnom i stečajnom postupku podnose na propisanim obrascima, ako je to ovim Zakonom određeno. Sadržaj i oblik obrasca za prijedlog vjerovnika za otvaranje stečajnoga postupka na temelju članka 16. i 109. Stečajnog zakona propisan je Pravilnikom o sadržaju i obliku obrazaca na kojima se podnose podnesci u predstečajnom i stečajnom postupku objavljenim u NN 107/15 (obrazac 13.).
		Budući da predlagatelj nije podnio svoj prijedlog za otvaranje stečajnog postupka na propisanom obrascu, na temelju članka 13. stavak 4. Stečajnog zakona (koji glasi: „Ako podnesak nije podnesen na propisanom obrascu, sud će ga odbaciti kao nedopušten“), navedeni je prijedlog valjalo odbaciti kao nedopušten.

Rijeka, 10. svibnja 2016. godine

                                                                                                        Sudac
                                                                                                 Vera Jelenović 



UPUTA O PRAVNOM LIJEKU:
	Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Žalba se podnosi putem ovog  suda u dva  istovjetna primjerka, a o žalbi odlučuje Visoki trgovački sud  Republike  Hrvatske.

















































DNA
· Čedo Drakulić
Uveži u spis izvadak iz sudskog registra za dužnika.

Rijeka, 10. svibnja 2016.g.


                                                                                                        Sudac
                                                                                                 Vera Jelenović 

